มีอาการเพลียๆ อยากนอนบ่อยมาก ทานอาหารไม่ค่อยได้ คลื่นใส้จะอาเจียร มึนๆหัว บอกเปนกรดไหลย้อน เจ้บหน้าอกเปนบางครั้งแต่ม่มาก ใจหวิวๆ ทานยามาอาทิตนนึงแร้วอาการยังม่ดีขึ้นเรยค้ะ ส่วนมากจะแย่ช่วงเยนๆ
สวัสดีค่ะ กรดไหลย้อนเป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้การรักษาคือการปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารแนะนำรับประทานยาตามที่แพทย์จ่ายมา ส่วนใหญ่ต้องใช้เวลาประมาณ 2-4 อาทิตย์ว่ายาจะออกฤทธิ์ได้เต็มที่ หากกินยาตามระยะเวลาดังกล่าวแล้ว อาการยังไม่ดีขึ้นมีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆควรกลับไปพบแพทย์